hu hu hu hu hu hu hu hu hu hu hu hu hu hu hu hu de hu en hu hu cs hu en hu en hu hu hu en fi et hu hu hu de fi hu fr es hu en en hu en en als en en hu en en hu de en hu en en hu de en hu hu en hu hu sv hu hu hu hu hu hu hu hu hu hu hu fr en fr en fr fr hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en en en en en en en en en en en en en en en en en en en en en en en en de en sv en fr en en en sv en en de en fr en de en en en fr en en fr en en en en en en en fr en en it en en en en en en en it en en en en en en sv en en en ja en hu oc en fr en en en en en fr en hu en en en en en en en en en en en en en sv en fr en en en en en fr en en en en en en en en en en en en hu en es en en en en en en en es en hu en nb en en en en en de en de en en en en en en en en en en en en en en en de en sv en en en en en fr en en fr en fr en en en en en fr en en sv en en en en en en en de en hu fr en fr en en en sv en en en hu fr en fr en en en fr en oc en hu hu en hu hu hu hu hu hu hu hu cs hu fr nl en hu hu it cs hu hu hu en hbs_lat hu it cs hu hu hu en de hu it ja cs hu hu hu en hu hu it cs hu en hu en pt hu it nl cs hu hu hu en hu hu it da hu hu hu en hu hu it cs hu hu hu en sl hu it cs hu es fi en hu hu it cs hu hu hu en es hu it cs hu et hu en hu hu it cs hu hu hu en hu hu it cs hu ceb hu en hu hu it cs hu en hu en fi hu it cs hu hu hu en hu hu it cs hu hu hu en hu hu it cs hu hu hu en hu hu it cs hu hu es en hu hu it cs hu en hu en hu hu it en cs hu hu hu en hu hu it hu da hu hu hu en hu hu it en hu en hu en hu hu en en en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu pl hu hu hu hu hu hu hu hu hu hu hu en cs de hu hu hu en cs de hu hu hu en cs de hu hu en en hu en cs de hu hu ru hu hu nb fr eo hu gl hu en hu de hbs_lat fr hu pl hu lt en en en en de de sv hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en ar arz ku sv bg hbs_lat de es fa fi fr de hy id it ja ko ms nl nb pl pt ro ru sv th tr fy zh hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2022. szeptember 18.
Ugrás a navigációhoz Ugrás a kereséshez
1987. szeptember 27. (35 éves)
1 A profi egyesületekben játszott mérkőzések és gólok csak a bajnoki mérkőzések adatait tartalmazzák. Utolsó elszámolt mérkőzés dátuma: 2022. augusztus 31.
2 Utolsó elszámolt válogatott mérkőzés dátuma:
A Wikimédia Commons tartalmaz Bogdán Ádám témájú médiaállományokat.
Bogdán Ádám (Budapest, 1987. szeptember 27. –) magyar válogatott kapus, a Ferencvárosi TC labdarúgója.
Bogdán a II. Kerületi UFC-nél lett igazolt labdarúgó, de nagyon fiatalon a Vasashoz került. Itt kötötte első profi szerződését is, ám a felnőttek között egyszer sem kapott lehetőséget az angyalföldi klubban. Kölcsönben Vecsésre került, ahol 19 évesen tucatnyi NB II-es mérkőzésen játszott.
2007 nyarán - már magyar U21-es válogatottként - két kétéves szerződést írt alá az angol élvonalbeli Bolton Wanderers FC csapatával.[1] Eleinte a tartalékcsapatnál foglalkoztatták, majd 2009-ben egyhónapos kölcsönszerződést írt alá a Crewe Alexandra FC-vel.[2] A Crewe-nál egyetlen mérkőzésen, a Bury ellen játszott, csapata 3–2-es vereséget szenvedett.[3]
A Bolton első csapatában 2010. augusztus 24-én debütált a Ligakupában, a Southampton ellen. A bajnokságban öt nappal később léphetett pályára először, a 37. percben cserélték be, miután a csapat első számú kapusát, Jussi Jääskeläinent kiállították. A végeredmény 2–2 lett, Bogdán egy gólt kapott, a 91. percben pedig bravúrosan védett lábbal, pontot mentve csapatának.[4] A Premier League-ben a következő fordulóban, szeptember 7-én volt először kezdő, az Arsenal ellen (1–4). Annak ellenére, hogy 4 gólt kapott, dicsérték a teljesítményét, nagy védései is voltak a meccsen.[5] Jääskeläinen visszatérését követően még az Aston Villa (1–1), és a Blackburn (0–1) ellen kapott játéklehetőséget a szezonban.
A 2011–12-es szezon első felében továbbra is második számú kapusként vették számításba - egyedül a Chelsea ellen játszott ősszel, azon a meccsen csapata 5–1-es vereséget szenvedett. 2012 év elején azonban Jääskeläinen megsérült, így Bogdán állhatott a kapuba az Everton ellen. A következő fordulóban a Manchester United elleni 3–0-s vereség alkalmával szintén Bogdán védett: több hatalmas bravúrja is akadt, sőt Wayne Rooney büntetőjét is hárította. Remek teljesítményeinek köszönhetően Jääskeläinen felépülését követően is a kezdőben hagyta őt Owen Coyle menedzser, ám a Bolton gyenge tavaszi formája miatt végül kiesett a Premier League-ből. Bogdán összesen 24 PL-meccsen viselte a Wanderers mezét, a 2011-2012-es szezon végén ráadásul a szurkolók az Év Játékosának választották a klubnál.
2012-2013-ra is maradt a Boltonnál, ő volt a Championshipben a feljutásért küzdő klub első számú kapusa. Összesen 41 mérkőzésen kapott lehetőséget, de klubja az évad utolsó meccsén elveszített pontok miatt (vs. Blackpool, 2-2) lecsúszott a feljutásért játszott play-offról. Egy évvel később még nehezebb szezon következett: a Bolton mindössze egyetlen meccset nyert a másodosztályú évad első 12 fordulójában, mielőtt egy edzésen Bogdán térdsérülést szenvedett.[6] A kapus 13 meccset volt kénytelen kihagyni a bajnokságban, majd visszatérése után három fordulón keresztül Andy Lonergan mögött ült a cserepadon. Miután a Bolton zsinórban háromszor, összesen 10 gólt kapva veszített, Dougie Freedman a szezon hátralévő részében összesen 7 kapott gól nélküli mérkőzéssel járult hozzá, hogy korábban az alsó házban küszködő csapata simán megmeneküljön a kieséstől.
2014-2015-ben szintén az ő nevével kezdődött a Bolton összeállítása, sőt, a Bury elleni Ligakupa-meccsen csapatkapitányként vezette a Boltont, ám a csapat ismét borzalmasan kezdte az idényt. A negyedik fordulóban, egy Brighton & Hove Albion ellen vívott mérkőzésen Bogdánt sérülés miatt le kellett cserélni az első félidőben,[7] és bár egy héttel később, a Leeds ellen már ismét bevethető volt, a csapat az első öt meccséből négyet elveszített. A bajokat tetézte, hogy nem sokkal később a magyar kapus edzésen ujját törte ,[8] ami miatt nyolc hetes kihagyásra kényszerült. Visszatérését követően a csapat új edzője, a skót Neil Lennon egy ideig Lonergant favorizálta a kapuban a bajnoki meccseken. Bogdán védett viszont az FA-kupában: januárban előbb a Wigan Athletic elleni meccset hozta le kapott gól nélkül (1-0), majd két héttel később, a Liverpoollal vívott idegenbeli meccsen (0-0) is parádézott a kapuban.[9] Ez utóbbi döntő jelentőségűnek bizonyult későbbi pályafutása szempontjából: bár a bajnokság utolsó hat fordulójára visszakerült a Bolton kapujába, Bogdán végül nem hosszabbította meg lejáró szerződését a klubbal, inkább aláírt az iránta az FA-kupa meccs óta élénken érdeklődő Liverpoolhoz.
Bogdán 2015. június 10-én írta alá szerződését a 18-szoros angol bajnok Liverpoollal.[10] Átigazolási díjat nem fizettek érte, szerződése lejártával ingyen csatlakozhatott a Brendan Rodgers által irányított Vörösökhöz. A klub eredendően második számú kapusként számított rá a belga válogatott Simon Mignolet mögött.
Bemutatkozására szeptember 23-án a Carlisle United elleni Ligakupa mérkőzésen került sor, az Anfielden: a döntetlenre végződő rendes játékidőt követően Bogdán a büntetőpárbajban három tizenegyest is kivédett, ezzel továbbjuttatva csapatát a következő körbe. Október 28-án, a Bournemouth ellen szintén ő állt a kapuban a Ligakupa nyolcaddöntőjében (1-0), majd december 2-án a Southamptonnal szemben kivívott negyeddöntős siker (6-1) alkalmával is az ő nevével kezdődött az összeállítás. Kiváló teljesítménye, és Mignolet kisebb sérülése miatt az időközben Rodgers helyére ültetett új edző, Jürgen Klopp neki szavazott bizalmat a december 20-i, Watford elleni bajnokin, ám Bogdán bajnoki bemutatkozása nem sikerült jól: a harmadik percben egy szöglet utáni kavarodásban szabálytalankodtak ellene, ezért kiejtette a labdát, ám mivel a játékvezető sípja néma maradt, Nathan Aké zavartalanul lőhetett a hálóba, megszerezve ezzel a vezetést az ellenfélnek. A Liverpool végül 3-0-s vereséget szenvedett, így Bogdán hiába lett Kozma István után a második magyar labdarúgó, aki felnőtt bajnoki mérkőzésen pályára lépett a Liverpool színeiben, nem lehetett teljesen elégedett. Néhány héttel később az Exeter City elleni FA kupa-meccsen Bogdán ismét kezdőként lépett pályára, ám nagyon szerencsétlen gólt kapott szögletből. Mivel a mérkőzés 2–2-es döntetlennel ért véget, Bogdánból bűnbak lett: Jürgen Klopp visszarendelte Liverpoolba a skót Aberdeenhez kölcsönadott Danny Wardot, így a magyar játékosból az idény hátralévő részére jobbára harmadik számú kapus vált.
Ezzel együtt február 28-án a Manchester City ellen - hosszabbítás, majd büntetőpárbaj után - elveszített Ligakupa-döntőben Bogdán ülhetett le a kispadra. A Premier League-ben még egy mérkőzésen kapott lehetőséget az idényben: a zárófordulóban a West Brom elleni 1–1 alkalmával védte a Liverpool kapuját. 2019 nyarán a lejáró szerződését nem hosszabbították meg, így 2019 júliusától szabadon igazolható játékos lett.[11]
2016. július 20-án a másodosztályú Wigan Athletic egy évre kölcsönvette Bogdánt a Liverpooltól.[12] A magyar kapus bemutatkozásként úgy hárított büntetőt a Macclesfield Town elleni felkészülési mérkőzésen (0-0), hogy a labda ki sem pattant róla.
Tétmeccsen első alkalommal augusztus 6-án játszott új csapatában: a Bristol City elleni Championship-mérkőzésen a Wigan 2-1-es vereséget szenvedett. Augusztus 20-án, a Nottingham Forest elleni bajnoki meccsen büntetőt védett, igaz, a kipattanót berúgták, a meccset pedig 4–3-ra elvesztette csapata. Bogdán újra formába lendült új klubjában, és az első 19 fordulóban hatszor is kapott gól nélkül zárt, pedig a Wigan folyamatosan a tabella alsó harmadában küszködött. Edzői, Gary Caldwell, majd Warren Joyce egyaránt bíztak benne, miközben egykori boltoni riválisa, az ekkor már 43 esztendős finn Jussi Jääskeläinen volt mögötte a tartalék.
Bogdán remek szezonjának egy brutális sérülés vetett véget: november 19-én a Barnsley elleni bajnokin jobb térdén keresztszalag-szakadást szenvedett.[13] Az évad hátralévő részét kihagyta, sőt, rehabilitációjának elhúzódása és a felmerülő komplikációk miatt 2017-2018-ban sem tudott pályára lépni egyetlen hivatalos meccsen sem.
Felépülését követően több csapattal is szóba hozták, ezek közül a kapus konkrétan a Leeds és a Celtic érdeklődését erősítette meg 2018 februárjában,[14] ám mivel ekkor még nem volt százszázalékosan bevethető állapotban, inkább Liverpoolban maradt. 2018. július 2-án aztán bejelentették, hogy Bogdán a skót Hibernian csapatához kerül kölcsönbe a 2018-2019-es szezonra.[15] Új klubjában július 12-én, az Európa-liga 2018–2019-es kiírásának selejtezőjében, a feröeri Runavík ellen aratott 6-1-es győzelem alkalmával mutatkozott be.[16]
Az Európa-liga selejtezőjének második körében, a görög Aszterasz Tripolisz elleni visszavágón (1-1) Bogdán hatalmas védésekkel segítette továbbjutáshoz csapatát, a skót sajtó világszínvonalú teljesítményéről cikkezett.[17] Neil Lennon vezetőedző, aki már a Boltonnál is dolgozott együtt a kapussal, folyamatosan első számú hálóőrként számít rá a bajnokságban, amit Bogdán hétről-hétre remek teljesítménnyel hálál meg: 2018. szeptember 22. és október 10. között zsinórban négy mérkőzésen őrizte meg kapuját a góltól. Később sérülés miatt nem állhatott csapata rendelkezésére a szezon második felének nagy részében.
Miután lejárt mind skóciai, mind pedig a liverpooli szerződése, Bogdán szabadon igazolható játékossá vált. Ezt követően edzett volt klubjánál, a Vasasnál,[18] majd edzett a svéd első osztályú AIK Fotboll csapatánál is.[19] 2019. november 21-én végül újra aláírt a Hiberniannez.[20] Bogdán rövid távú, az év végéig szóló szerződést írt alá régi-új klubjával, akiknek Chris Maxwell távozása miatt voolt szükségük új kapusra. 2020 januárjában kontraktusát meghosszabbították a szezon végéig, aminek lejártával távozott a csapattól.[21][22]
2020. július 1-én a Ferencváros bejelentette a leigazolását.[23]
A magyar élvonalban először 2021. április 17-én a Kisvárda ellen 0–0-ra végződő idegenbeli mérkőzésen lépett pályára.[24]
2022 májusában szerződést hosszabbított a klubjával.[25]
Bogdán a Lengyelország elleni mérkőzésen, 2011-ben
Az U21-es válogatottba először 2007-ben hívta be őt Róth Antal szövetségi edző. Ebben az évben végigvédte az Európa-bajnoki selejtezőket, teljesítményével pedig felhívta magára Erwin Koeman szövetségi kapitány figyelmét is. A holland edző 2008 októberében egy Málta elleni mérkőzésre készülve hívta be keretébe a kapust, aki 2009-ben, egy Belgiumban vívott barátságos meccsen ült először a nemzeti csapat kispadján Stabil kerettag két év múlva, már Egervári Sándor irányítása alatt vált belőle.
Bemutatkozására 2011. június 3-án, Luxemburg ellen, egy barátságos meccsen (1–0) került sor. A Csehország elleni barátságos mérkőzésen nagy védéseket mutatott be, és neki is köszönhetően nyert a magyar csapat 2–1-re. 2012. szeptember 7-én az Andorra elleni vb-selejtezőn először volt tétmeccsen is a nemzeti csapat tagja - a válogatott 5–0-ra nyert.
A 2014-es világbajnokságra való kijutásért vívott selejtezők nagy részén (tízből hét meccsen) Bogdán volt a magyar csapat kapusa. Ő védett a törökök ellen bravúrral megnyert hazai selejtezőn (3-1), de pályára lépett a rossz emlékű bukaresti román-magyar rangadón is, amelyet a válogatott borzalmas játékkal, 3-0-ra veszített el. Bogdánnak hiába voltak remek védései a meccsen, nem tudott segíteni az egyre rosszabb formába kerülő nemzeti csapaton, amely az utolsó, amszterdami selejtező meccsen végleg összeomlott: a Hollandiától elszenvedett 8-1-es vereség volt mindezidáig az utolsó tétmeccs, amelyen Bogdán védte a magyar válogatott kapuját.
Az Egervári Sándor menesztése után kinevezett új kapitány, Pintér Attila első meccsén is pályára lépett, ám a csapat Finnországtól is kikapott, 2-1-re. 2014-ben ez volt Bogdán egyetlen válogatott meccse. 2015-ben nem lépett pályára a nemzeti csapatban, ám a keretben rendre helyet kapott, így akkor is, amikor a csapat a Norvégia elleni pótselejtezőn kiharcolta a 2016-os Európa-bajnokságra való részvételt. 2016. március 26-án Horvátország ellen, mintegy két évvel legutóbbi válogatott meccse után ismét pályára lépett a nemzeti csapatban: a félidőben cserélték be, gólt nem kapott.
Nyár elején helyet kapott Bernd Storck Eb-re készülő keretében, ám a szövetségi kapitány jelezte neki: bárhogyan is teljesít az edzőtáborban, csak negyedik opcióként tekint rá Király Gábor, Gulácsi Péter és Dibusz Dénes mögött. Bogdán ilyen előzmények után nem vállalta a részvételt az edzőtáborban. A helyére Megyeri Balázs került, ám végül ő sem került be a franciaországi tornára kiutazó magyar keretbe.
2021 májusában meghívót kapott Marco Rossi szövetségi kapitánytól az Európa-bajnokságra készülő magyar válogatott 30-as bő keretébe,[26] majd bekerült a kontinenstornára nevezett 26 fős keretbe is.[27] Az Európa-bajnokságon nem lépett pályára, mindhárom találkozón Gulácsi Péter védte a magyar csapat kapuját.[28]
Magyar bajnok (2): 2020–21,[29] 2021–22[30]
Magyar kupagyőztes (1): 2022[31]
Az év magyar labdarúgója: 2012, 2013
Bolton Wanderers Az év játékosa – szurkolói díj: 2011–12
2022. szeptember 18-án lett frissítve.[32]
Angol Ligakupa / Kupa
Luxembourg, Stade Josy Barthel
Budapest, Puskás Ferenc Stadion
Budapest, Puskás Ferenc Stadion
Budapest, Puskás Ferenc Stadion
Budapest, Puskás Ferenc Stadion
Andorra la Vella, Estadi Comunal
Budapest, Puskás Ferenc Stadion
Tallinn, A. Le Coq Aréna
Budapest, Puskás Ferenc Stadion
Belek, Bellis Sports Center (TUR)
Budapest, Puskás Ferenc Stadion
Budapest, Puskás Ferenc Stadion
Budapest, Szusza Ferenc Stadion
↑ Bolton bag Hungary keeper
↑ Crewe sign Bolton keeper Bogdan
↑ Crewe 2 - 3 Bury
↑ Archivált másolat. [2010. szeptember 14-i dátummal az eredetiből archiválva]. (Hozzáférés: 2010. szeptember 11.)
↑ „Adam Bogdan: Knee injury to keep Bolton goalkeeper out of action”, BBC Sport, 2013. október 23. (Hozzáférés ideje: 2018. október 29.) (brit angol nyelvű)
↑ „Brighton & Hove Albion 2-1 Bolton Wanderers”, BBC Sport, 2014. augusztus 23. (Hozzáférés ideje: 2018. október 29.) (brit angol nyelvű)
↑ „Adam Bogdan out for up to eight weeks - News - Bolton Wanderers” (Hozzáférés ideje: 2018. október 29.) (brit angol nyelvű)
↑ nemzetisport.hu. „FA-kupa: Bogdán Ádám kivédte a Liverpool szemét - videó - NSO”, NSO.hu, 2015. január 24. (Hozzáférés ideje: 2018. október 29.) (hu-HU nyelvű)
↑ Bogdán Ádám a Liverpoolba igazol (magyar nyelven)
↑ Légiósok: a Liverpool nem hosszabbítja meg Bogdán szerződését (magyar nyelven). (Hozzáférés: 2019. június 8.)
↑ Bogdán Ádám klubot váltott – hivatalos (magyar nyelven). 2016-07-21. (Hozzáférés: 2016. július 21.)
↑ A jövő héten műtik Bogdán Ádámot. nemzetisport.hu, 2016. december 1. (Hozzáférés: 2016. december 1.)
↑ Kft., New Wave Media Group. „A rehabilitáció miatt maradtam le a Celticről”, http://www.origo.hu/ (Hozzáférés ideje: 2018. október 29.) (magyar nyelvű)
↑ Liverpool: Bogdán Ádám kölcsönbe távozott – hivatalos. nemzetisport.hu, 2018. július 2. (Hozzáférés: 2018. július 2.)
↑ Bogdán 6-1-es meccsen mutatkozott be, Eppel gólt lőtt, 2018. július 12. (Hozzáférés: 2018. július 12.)
↑ „A skót sajtó Bogdán Ádám világszínvonalú produkciójáról ír | 24.hu”, 24.hu, 2018. augusztus 3. (Hozzáférés ideje: 2018. október 29.) (hu-HU nyelvű)
↑ „Felkészülés: Bogdán a Vasas kapujában, Torghelle triplázott”, Nemzeti Sport Online, 2019. szeptember 11.
↑ „Légiósok: a svéd klub jelenleg nem számol Bogdán Ádámmal”, Nemzeti Sport Online, 2019. november 11.
↑ „Légiósok: Bogdán Ádám korábbi klubjához szerződött”, Nemzeti Sport Online, 2019. november 21.
↑ Brown, Anthony. „Adam Bogdan signs for Hibs until end of the season”, 2020. január 16. (Hozzáférés ideje: 2020. január 16.)
↑ Hibernian: Steven Whittaker among those exiting Easter Road. BBC Sport . BBC, 2020. május 25. (Hozzáférés: 2020. május 25.)
↑ „Bogdán Ádám hazatér”, Nemzeti Sport Online, 2020. július 1.
↑ Játékosok. www.foci-info.hu. (Hozzáférés: 2021. április 18.)
↑ NB I: A Ferencváros szerződést hosszabbított Bogdán Ádámmal. www.nemzetisport.hu (2022. máj. 5.) (Hozzáférés: 2022. máj. 6.)
↑ „Eb 2020: Bogdán visszatér, Schön és Hahn is a névsorban – megvan Rossi bő kerete”, Nemzeti Sport Online, 2021. május 6. (Hozzáférés ideje: 2021. május 6.)
↑ „Válogatott: a Puskás Akadémia két játékosa és Szoboszlai Dominik maradt ki az Eb-keretből”, Nemzeti Sport Online, 2021. június 1. (Hozzáférés ideje: 2021. június 1.)
↑ „Eb 2020: a válogatott felfedezettje, Schäfer András berúgta az ajtót – NS-értékelés”, Nemzeti Sport Online, 2021. június 25. (Hozzáférés ideje: 2021. június 25.)
↑ FTC: ők hozták össze a 32. aranyérmet – a bajnokok névsora. Nemzeti Sport Online, 2021. április 20.
↑ Az Újpest legyőzésével bajnok lett a Ferencváros!. Nemzeti Sport Online, 2022. április 25.
↑ Összejött a duplázás: a bajnokság után a Magyar Kupa is a Ferencvárosé! (magyar nyelven). Nemzeti Sport, 2022. május 11. (Hozzáférés: 2022. május 12.)
↑ Á. Bogdán (angol nyelven). soccerway.com
Bogdán Ádám pályafutásának statisztikái a Soccerbase oldalon
Bogdán Ádám (angol nyelven). worldfootball.net
Bogdán Ádám (angol nyelven). national-football-teams.com
Bogdán Ádám (angol nyelven). fifa.com. [2016. október 19-i dátummal az eredetiből archiválva]. (Hozzáférés: 2017. június 26.)
Bogdán Ádám (magyar nyelven). mlsz.hu
Bogdán Ádám (magyar nyelven). foci-info.hu
Bogdán Ádám (angol nyelven). liverpoolfc.com. [2015. december 17-i dátummal az eredetiből archiválva]. (Hozzáférés: 2017. június 26.)
Bogdán Ádám egy napja - Cool Story Bro
Ferencvárosi TC (labdarúgás) – Jelenlegi keret
1 Bogdán | 3 S. Mmaee | 4 Knoester | 5 Bešić | 7 Mercier | 8 R. Mmaee | 10 Nguen | 13 Esiti | 14 Gojak | 15 Kovačević | 16 Zachariassen | 17 Ćivić | 18 Sigér | 19 Vécsei | 20 Traoré | 21 Botka | 23 Pászka | 25 Thelander | 27 Haraisvili | 28 Auzqui | 31 Wingo | 42 Varga Á. | 52 Redzic | 70 Boli | 90 Dibusz  | 93 Laïdouni | 98 Marquinhos | Vezetőedző: Csercseszov
Sablon:2020–2021-es Ferencvárosi TC keret
Ferencvárosi TC keret – 2020–2021 – bajnok (32. cím)
1 Bogdán | 3 S. Mmaee | 7 Somália | 8 Lovrencsics G.  | 10 Nguen | 11 Zubkov | 14 Haratyin | 15 Kovačević | 17 Ćivić | 18 Sigér | 19 Vécsei | 20 Mak | 21 Botka | 22 Baturina | 23 Gera D. | 25 Blažič | 26 Heister | 27 Haraisvili | 31 Wingo | 33 Dvali | 52 Redzic | 53 Csontos | 70 Boli | 77 Uzuni | 88 Isael | 90 Dibusz | 92 Škvarka | 93 Laïdouni |  Frimpong |  Varga R. | Vezetőedző: Rebrov
Sablon:2021–2022-es Ferencvárosi TC keret
Ferencvárosi TC keret – 2021–2022 – bajnok (33. cím)
1 Bogdán | 3 S. Mmaee | 5 Bešić | 7 Somália | 8 R. Mmaee | 10 Nguen | 11 Zubkov | 13 Esiti | 14 Bassey | 15 Kovačević | 16 Zachariassen | 17 Ćivić | 18 Sigér | 19 Vécsei | 20 Mak | 21 Botka | 22 Marin | 23 Pászka | 25 Blažič | 28 Auzqui | 31 Wingo | 33 Dvali | 44 Lončar | 52 Redzic | 53 Csontos | 69 Szánthó | 70 Boli | 76 Lisztes | 77 Uzuni | 80 Gavrić | 90 Dibusz  | 93 Laïdouni | 98 Marquinhos |  Čabraja |  Haratyin | Vezetőedző: Csercseszov[1] Vezetőedző: Peter Stöger[2]
Magyar keret – 2020-as labdarúgó-Európa-bajnokság
Labdarúgásportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Bogdán_Ádám&oldid=25289497”
A Crewe Alexandra labdarúgói
A Vecsési FC labdarúgói
A Liverpool FC labdarúgói
A Premier League labdarúgói
A 2020-as Európa-bajnokság labdarúgói
Az NB I labdarúgói
Az English Football League labdarúgói
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. szeptember 18., 19:36
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.